**PÁLYÁZATI FELHÍVÁS**

Kamarai Gyakorlati Oktató Képzés

Országos Tréneri Névjegyzékébe történő felvételre

A Magyar Kereskedelmi és Iparkamara (a továbbiakban: MKIK) **2025. március 5-i egységes megjelentetési dátummal pályázatot hirdet** a Kamarai Gyakorlati Oktató Képzés Országos Tréneri Névjegyzékébe történő felvételre.

**1. A pályázat célja**

A kamarai gyakorlati oktató képzés szervezéséhez tréneri névjegyzék bővítése.[[1]](#footnote-1)

**2. A pályázaton történő részvétel feltételei**

a) A zárójelben megjelölt szakiránynak megfelelő felsőfokú végzettség (bármely szakos pedagógus végzettség, pszichológus, kommunikáció szakos bölcsész, kommunikáció- és médiatudomány MA szakos, andragógus, jogász, bölcsész, filozófus, okleveles szociális munkás)

b) Legalább 500 óra igazolt2 tréneri gyakorlat. Ezen belül az elmúlt 3 évben teljesített, legalább 200 óra tréneri működés.

c) büntetlen előélet.

**Az elbírálásnál előnyt jelent:**

- a Kamarai gyakorlati oktató képzésben való tréneri részvétel,

- a képzőhely-ellenőrzést végző kamarai szakértők felkészítésében való tréneri részvétel.

**3. A pályázathoz csatolandó dokumentumok**

**Pályázni a mellékletben található megfelelő adatlap kitöltésével és a kötelezően csatolandó mellékletek beadásával lehet az alábbiak szerint:**

a) Szakmai önéletrajz.

b) Iskolai végzettség(ek)et igazoló okiratok másolata.

c) Legalább 500 óra igazolt2 tréneri gyakorlat. Ezen belül az elmúlt 3 évben teljesített, legalább 200 óra tréneri működés eredeti igazolással alátámasztva.

d) A pályázó nyilatkozata arra vonatkozóan, hogy hozzájárul személyes adatai névjegyzékben való közzétételéhez, valamint kezeléséhez a mellékelt nyilatkozat kitöltésével.

e) Pályázó 3 hónapnál nem régebbi hatósági erkölcsi bizonyítványa.

**4. A pályázat benyújtása**

**Hiánytalanul kitöltött pályázati adatlap és valamennyi fentebb felsorolt melléklet csatolása esetén kerül a pályázat elbírálásra.** Hiánypótlásra 1 alkalommal van lehetőség az MKIK által történő elbírálás időszaka alatt közvetlenül az MKIK felé.

A pályázatokat a központilag kiadott pályázati adatlap kitöltése után, a 3. pontban felsorolt mellékletek csatolásával egyidejűleg **a területileg illetékes kereskedelmi és iparkamarához** **legkésőbb 2025. március 21. 12:00 óráig** lehet benyújtani személyesen vagy postai úton.

A pályázatok elbírálásáról írásban értesítjük a területileg illetékes kereskedelmi és iparkamarákat.

**Az eredményesen pályázók felkerülnek a KAMARAI GYAKORLATI OKTATÓ KÉPZÉS ORSZÁGOS TRÉNERI NÉVJEGYZÉKÉRE 5 év időtartamra.**

Budapest, 2025. március 3.

1. A pályázatot az illetékesség szerinti megyében kell beadni, mely alapján az MKIK névjegyzékbe kerüléskor a kirendelés az egész országra érvényes hatáskörű.

2 A tréneri gyakorlat igazolására az alábbiak fogadhatók el (scannelt formában is, amennyiben az eredeti dokumentumot nem kapja meg és nem tudja csatolni a pályázó): munkáltatói igazolás vagy korábbi megbízások, referencia. Az igazolt tréningek esetében az online módon lefolytatott tréningek nem fogadhatók el. [↑](#footnote-ref-1)